চিকিৎসা বিজ্ঞানে ইতিহাস! ক্যানসারের টিকা তৈরি বিরাট দাবি রাশিয়ার

ওয়েবডেস্ক- ‘ক্যানসার’ (Cancer) নামেই ভয়! মারণরোগ! কেমোথেরাপি থেকে শুরু করে আরও নানা ধরনের টেস্ট। একবার শরীরে বাসা বাঁধলেই, আতঙ্ক, উদ্বেগ একরাশ চিন্তা রোগীর মনে বাসা বাঁধে। সেই সঙ্গে রোগীর পরিবারটি মানসিক দুশ্চিন্তায় নিজেকে শেষ করে ফেলে। গোটা বিশ্বেই ক্যানসার এই নামটাই মানুষের মধ্যে এক আতঙ্ক তৈরি করেছে। তবে এই ক্যানসার নিয়ে বড়সড় ঘোষণা করেছেন রাশিয়ার (Russia) বিজ্ঞানীরা। ক্যানসারের টিকা তৈরি করার বার্তা দিয়েছেন তাঁরা।

বিজ্ঞানীদের বক্তব্য, ক্যানসারের টিকা (Cancer vaccine) তৈরি করে ফেলেছেন তারা, যা মারণরোগে আক্রান্ত রোগীর শরীরে প্রয়োগের জন্য প্রস্তুত। এই যুগান্তকারী ঘোষণা করেছেন রাশিয়ার ফেডার‍্যাল মেডিক্যাল অ্যান্ড বায়োলজিক্যাল এজেন্সি (FMBA)। ইস্টার্ন ইকনমিক ফোরামকে এই সাফল্যে কথা জানিয়েছেন FMBA-র প্রধান ভেরোনিকা স্কভর্ৎসোভা। আরও বড় ঘোষণা বিনামূল্যে রোগীদের এই টিকা দেওয়া হবে। mRNA প্রযুক্তি নির্ভর ক্যানসারের টিকা তৈরি করে সাড়া ফেললেন রাশিয়ার বিজ্ঞানীরা।

নোভেল করোনা ভাইরাসের যে টিকা তৈরি করেছিল রাশিয়া, সেই একই প্রযুক্তিতে তৈরি করা হয়েছে এই টিকা। mRNA টিকা শরীরে কোষগুলিকে প্রোটিন উৎপাদন করতে শেখায়, যার মাধ্যমে ক্যানসারের কোষগুলিকে প্রতিরোধ করা সম্ভব হবে। রাশিয়া তাদের আবিষ্কৃত এই ক্যানসার টিকার নাম রেখেছে Enteromix.

কীভাবে কাজ করবে এই ভ্যাকসিন?

বিশেষজ্ঞদের কথায়, রাশিয়া ক্যানসারের যে ভ্যাকসিন আবিষ্কার করেছেন, আক্রান্ত ব্যক্তিকে এই ভ্যাকসিন প্রয়োগ করা হবে। সেখানে সেই ক্যানসার আক্রান্ত রোগী সংক্রমণের হাত থেকে সুরাহা পেতে পারেন, তার টিউমারটির শুকিয়ে যেতে পারেন। বিজ্ঞানীদে আশা এই টিকা রোগ নিরাময়ে পথ দেখাবে। তবে এটি কোনও মতেই ক্যানসার আটকানোর ভ্যাকসিন নয়, অর্থাৎ প্রিভেন্টিভ ভ্যাকসিন নয়।

কতখানি নিরাময় সম্ভব?

এক ভ্যাকসিন প্রয়োগে কিছু ক্ষেত্রেই ক্যানসারের ধরনের উপর নির্ভর করে টিউমারের আকার ৬০ থেকে ৮০ শতাংশ পর্যন্ত ছোট হয়েছে, বৃদ্ধিও অনেক কমে গেছে। বিজ্ঞানীদের আশার আলো, যে সমস্ত আক্রান্ত ব্যক্তিরা এই ভ্যাকসিন গ্রহণ করেছে তাদের বেঁচে থাকার সম্ভাবনা উল্লেখযোগ্য ভাবে বেড়েছে। প্রাথমিকভাবে এই ভ্যাকসিনটি কোলন ক্যানসারের চিকিৎসায় ব্যবহার করা হবে এখনও পর্যন্ত জানিয়েছেন রাশিয়ার বিজ্ঞানীরা।

আরও পড়ুন- বিশ্ব উষ্ণায়ন! দু-সপ্তাহে শুকোবে ইরানের রাজধানী তেহরানের জল!

রাশিয়ার শীর্ষস্থানীয় মেডিক্যাল গবেষণা কেন্দ্র দ্য গামালেয়া ন্যাশনাল সেন্টার অব এপিডেমিওলজি অ্যান্ড মাইক্রোবায়োলজির পরিচালক প্রফেসর আলেক্সান্দার লিওনিদোভিচ গিন্টসবার্গ জানিয়েছেন, ক্যানসারে আক্রান্ত ব্যক্তিদের এই টিকা দেওয়া হবে। টিকার মূল ওষুধটি মানবদেহে প্রবেশ করবে এর পর অল্প সময়ের মধ্যে সেটি রোগ প্রতিরোধ ব্যবস্থাকে বিশেষভাবে গড়ে তুলবে। সেই প্রশিক্ষিত প্রতিরোধ শক্তি ক্ষতিকর ক্যানসার কোষগুলিকে প্রথমে শনাক্ত ও পরে ধবংস করে দেবে।

ক্যানসারের সাধারণত তিনটি স্তর থাকে—প্রাথমিক, মধ্যম ও চূড়ান্ত অর্থাৎ ফোর্থ বা লাস্ট স্টেজ। প্রাথমিক স্তরে এই টিকা সবচেয়ে বেশি কার্যকরী হবে। মধ্যস্তরের ক্যানসার রোগীরাও এই টিকার মাধ্যমে উপকৃত হবেন।

রাশিয়ার বেশ কয়েকটি প্রথম সারির ক্যানসার গবেষণাকেন্দ্রের সঙ্গে সমন্বয় সাধন করে টিকাটি প্রস্তুত করেছে স্বাস্থ্য মন্ত্রক।

গামালিয়া রিসার্চ সেন্টারের তত্ত্বাবধানে টিকার মেডিক্যাল ট্রায়ালও শেষ হয়েছে। ট্রায়ালের ফল-এর রিপোর্ট অনুযায়ী, টিউমার গড়ে ওঠা এবং সেখান থেকে ক্যানসারের কোষ সারা দেহে ছড়িয়ে পড়া আটকাতে এই টিকার কার্যকারিতা সন্তোষজনক।

উল্লেখ্য, চলতি বছরের শুরুতে রাশিয়ার প্রেসিডেন্ট ভ্লাদিমির পুতিন (Russian President Vladimir Putin) বলেছিলেন, ক্যানসার প্রতিরোধ করতে সক্ষম টিকা কাজ করছে রাশিয়া, প্রায় শেষ পর্যায়ে পৌঁছে গেছে।

রাশিয়ার বিজ্ঞানীদের দাবি, পরীক্ষামূলক প্রয়োগে দেখা গিয়েছে Enteromix টিকা ১০০ শতাংশ কার্যকর। ফলে ক্যানসারের চিকিৎসায় নয়া আশার আলো দেখছেন গবেষকরা।

দেখুন আরও খবর-